MUNICIPIUL CRAIOVA

CONSILIUL LOCAL AL MUNICIPIULUI CRAIOVA

HOTĂRÂREA NR. 505

Consiliul Local al Municipiului Craiova, întrunit în şedinţa ordinară din data de 26.11.2009;

Având în vedere raportul nr.146826/2009 întocmit de Direcţia Asistenţă şi Protecţie Socială prin care se propune modificarea contribuţiei lunare de întreţinere datorată de persoana  asistată  în cadrul Serviciului Public de Asistenţă Medico-Socială Craiova, începând cu data de 01.01.2010 şi rapoartele comisiilor de specialitate ale Consiliului Local al Municipiului Craiova nr.366, 368, 369, 370, 372/2009 ; 


În conformitate cu prevederile art.10 alin.4 lit.b din Instrucţiunile nr.507/2003 emise de Ministerul Sănătăţii şi Ministerul Administraţiei şi Internelor pentru aplicarea Normelor privind organizarea, funcţionarea şi finanţarea unităţilor de asistenţă medico-sociale, aprobate prin Hotărârea Guvernului nr.412/2003, coroborate cu Metodologia de stabilire a nivelului  contribuţiei de întreţinere în instituţiile  de asistenţă socială aprobată prin  Hotărârea Guvernului nr. 532/1999;


În temeiul art.36, alin.2 lit. d coroborat cu alin.6, lit. a, pct.2, art.45, alin.2, lit. a  şi art.61 alin.2 din Legea nr.215/2001, republicată, privind administraţia publică locală.

                                                   HOTĂRĂŞTE:

Art.1. Se aprobă  modificarea contribuţiei lunare de întreţinere datorată de persoana  asistată în cadrul Serviciului Public de Asistenţă Medico-Socială Craiova, de la 420 lei, la 600 lei, începând cu 01.01.2010.

Art.2. Se aprobă modalitatea de calcul a contribuţiei lunare de întreţinere datorată de  persoana asistată, prevăzută în anexa care face parte integrantă din prezenta hotărâre.

Art.3. Pe data intrării în vigoare a prezentei hotărâri, îşi încetează efectele Hotărârea Consiliului Local al Municipiului Craiova nr.373/2008.
Art.4. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Asistenţă şi Protecţie Socială şi  Serviciul Public de Asistenţă Medico-Socială Craiova vor aduce la îndeplinire prevederile prezentei hotărâri.

    PREŞEDINTE DE ŞEDINŢĂ,                                   CONTRASEMNEAZĂ,
                                                                                                     SECRETAR,

           Marian VASILE                                                      Nicoleta MIULESCU

